Ugovor o jamstvu i suradnji izmedju Kraljevine Hrvatske i Kraljevine Italije


Hrvatska i talijanska vlada,
smatrajući da je sporazum o dvjema zajedničkim granicama stvoren izmedju Italije i Hrvatske siguran temelj za uzajamnu tiesnu suradnju,
smatrajući da Kraljevina Hrvatska postaje članom novog europskog poredka i da Italija kani pogodovati i podupirati svim sredstvima njezin politički razvoj i njezin napredak,
želeći učvrstiti veze uzkoga prijateljstva i suradnje i
promicati dobrobit obaju naroda,
sporazumjele su se u slijedećem:

Članak 1.

Italija preuzima jamstvo za političku nezavisnost Kraljevine
Hrvatske i za njezinu teritorijalnu cjelovitost u granicama
koje će se odrediti u sporazumu sa zanimanim državama.

Članak 2.

Hrvatska vlada neće preuzimati medjunarodnih obaveza, koje bi se kosile s jamstvom ustanovljenim u prednjem članku i s duhom ovoga ugovora.

Članak 3.

Hrvatska vlada će se poslužiti suradnjom talijanskih oružanih snaga za ustrojstvo i tehničku naobrazbu svoje oružane snage, te za pripremu vojničkih uredjaja na svom području, gdje to bude držano potrebnim, u svrhu trajne suradnje.

Članak 4.

Hrvastka vlada i talijanska vlada obvezuju se, čim se sredi gospodarstvo Hrvatske Države, stupiti u obsežnije i čvršće odnose carinske i valutne naravi.
U tu svrhu obje vlade osnivaju Stalno povjerenstvo za proučavanje i provedbu prednjega.

Članak 5.

Hrvatska vlada i talijanska vlada obvezuju se zaključiti što skorije zasebne sporazume o željezničkom i pomorskom prometu, o uredjenju postupka s gradjanima jedne od dviju država na području druge, o kulturnim i pravnim odnosima izmedju obiju zemalja, te o ostalim pitanjima zajedničkog probitka.

Članak 6.

Ovaj ugovor stupa na snagu podpisom. Trajat će 25 godina.
U vjeru čega opunomoćenici, valjano ovlašteni, podpisaše ovaj
ugovor.

Učinjeno u Rimu, u dvostrukom izvorniku,
dne 18. svibnja 1941 – XIX.

dr. ANTE PAVELIĆ
MUSSOLINI

Pravni propisi Nezavisne Države Hrvatske
Pravni propisi Kraljevine Italije